 Ekiti Election: Ẹgbẹ awakọ Ekiti pa ìjọba dà lẹyìn tí wọn kéde Fayẹmi Ekiti Election: Ẹgbẹ awakọ Ekiti pa ìjọba dà lẹyìn tí wọn kéde Fayẹmi Afi bi ere ori itage ni nilu Ado Ekiti to jẹ olu ilu fun ipinlẹ Ekiti lọjọ Aje, nigba ti ẹgbẹ awọn ọlọkọ èrò yan awọn alásẹ tuntun, eyi to ṣeese ko jẹ ni ibamu pẹlu ayipada to ba eto iṣejọba oloṣelu nipinlẹ naa. Ekiti Election: Kọmisana feto idibo ni ibo kika si n lọ lọwọ Loorọ kutukutu ni igun kan ninu ẹgbẹ awọn ọlọkada to n ṣatilẹyin fun ẹgbẹ oṣelu All Progressives Congress, APC, yabo ọpọlọpọ ẹka ile ẹgbẹ wọn lati le awọn alaga ẹgbẹ to wa ni iṣakoso. Fayẹmi ti kọkọ jẹ gomina ipinlẹ Ekiti laarin ọdun 2000 si 2014 Kódà wọn yọ àwọn alatilẹyin wọn, ti wọn fi ẹsun kan pe wọn n ṣe ti iṣakoso Fayose, kuro. Bakan naa ni ọrọ ri lọdọ ẹgbẹ awọn awakọ naa. Awọn ọlọpà dìgbòlùjà ti lọ sí àwọn agbègbè tí ọrọ kàn Abẹwo BBC Yoruba si adugbo Old Garage nilu Ado-Ekiti fihan pe ẹgbẹ tuntun to n ṣatilẹyin fun APC ti gbakoso ibudokọ naa, ti awọn ọmọ ẹgbẹ ti oniroyin BBC ri si n fi pankẹrẹ, waya ina ati orisirisi igi nakan-nakan loju opopona. Ṣugbọn, wọn ti so okun aabo le lawọn agbegbe ti ọrọ kan, ti awọn ọlọpa digboluja ati awọn ọmọ ologun si wa ni ṣẹpẹ lati pa ina wahala to ba ṣeeṣe ko ṣuyọ. Saraki ṣe àdúrà fún Fayẹmi Ààrẹ ilé ìgbìmọ aṣòfin àgbà, Bukola Saraki ti fi àtẹjáde síta lójú òpó Twitter láti kí Kayọde Fayẹmi kú oríire ìdìbò ìpínlẹ Ekiti. Saraki sọ pé O kú oríire Dókítà Kayode Fayemi, Gómìnà tí ìpínlẹ Ekiti ṣẹ yàn lórí àṣeyọrí rẹ nínú ìdìbò gómìnà lánàá. Ọlọrun alágbára yóò tọ ọ sọnà gẹgẹ bí o ṣe ń múra láti bẹrẹ iṣẹ, bẹẹ sì ni àkòkò rẹ yóò mú ìdàgbàsókè wá síi fún ìpínlẹ náà àti àgbéga bá ìgbé ayé àwọn ènìyàn. Àwọn Gómínà ẹgbẹ òṣèlú Peoples Democratic Party, PDP náà ti bẹrẹ sí kí olùdíje ẹgbẹ alátakò, Kayode Fayemi kú àṣeyọrí àbájáde ìdìbò ìpínlẹ Ekiti gẹgẹ bíi gómìnà. Ẹgbẹ PDP sọ wí pé a fún ẹgbẹ wa àti olùdíje wa, Ọjọgbọn Kọlapọ Oluṣọla Ẹlẹka ní gbogbo àtìlẹyìn tó yẹ láti jáwé olúborí nínú ìdìbò Ekiti sùgbọn ó ṣe ni láànú pé a fìdí rẹmi. Nínú ayé, o lè borí, o sì lè kùnà nínú àwọn kan. A kí ajáwé olúborí, Dókítà John Kayode Fayemi kú oríire. Ẹgbẹ òṣelú All Progressive Congress ti kí Dókítà Kayode Fayemi tó jẹ olùdíje ẹgbẹ òṣèlú wọn fún àṣeyọrí rẹ gẹgẹ bíi Gómìnà ìpínlẹ Ekiti. Ẹgbẹ òṣèlú náà jẹ kó di mímọ pé Dókítà Fayẹmi ṣe ìpolongo ìbò tó dá lórí àlàkalẹ rẹ láti ṣe àtúntò ọrọ ajé ìpínlẹ náà àti dídá iyì, ìṣedéédé àtìwà ire rẹ. A dúpẹ lọwọ ẹyin ènìyàn ìpínlẹ Ekiti pé ẹ tú yáyá láti dìbò fún olùdije ẹgbẹ wa. Ó jẹ àfihàn ìgbàgbọ àti ìgboyà tí wọn ní nínu ipá tí wọn ríi pé Kayode Fayemi ni láti ṣe gẹgẹ bí ó ṣe ṣèlérí nínú ìpolongo rẹ àti bí ó ṣe kọ irú òṣèlú tí PDP ń ṣe. Wọn ní ẹgbẹ àwọn wà ní ipò tó dára láti mú orílẹèdè Nàìjíríà tẹ síwájú. Ààrẹ Buhari kí Fayẹmi kú oríire Ààrẹ Muhammadu Buhari naa ti kí Ọmọwé Kayọde Fayẹmi kú oríire fún àṣeyọrí rẹ gẹgẹ bíi gómìnà tí ìpínlẹ Ekiti yàn nínú ìdìbò tó ṣẹṣẹ wáyé. Lẹyìn ìpolongo ìdìbò ẹgbẹ APC, ààrẹ gbóríyìn fún olùdíje ẹgbẹ òṣèlú APC àtàwọn alátìlẹyìn ẹgbẹ fún iṣẹ takun takun tí wọn ṣe láti ja àjàyè. Bákan náà, ààrẹ tún gbóríyìn fún àwọn àwọn ará ìpínlẹ Ekiti pé ìhùwàsí wọn àti àláfíà gẹgẹ bí wọn ṣe fi àgbara ìtẹka wọn láti yan ẹni tí wọn fẹ. INEC kede Fayemi Sáájú, ajọ eleto idibo ti kede Kayode Fayẹmi to jẹ oludije fun ipo gomina ni ẹgbẹ oṣelu APC gẹgẹ bi oludije to jawe olubori ninu idibo gomina ipinlẹ Ekiti. Alaga ajọ eleto idibo ni ipinlẹ Ekiti, Ọjọgbọn Idowu Ọlayinka to ṣe ikede naa sọ wi pe Kayode Fayemi bori pẹlu ibo 197,459. O fidi oludije fun ẹgbẹ oṣelu PDP, Oluṣọla Ẹlẹka to ni ibo 178,121 janlẹ. Eyi ni igba keji ti Kayode Fayemi yoo jẹ gomina ipinlẹ Ekiti. Ẹlẹka jẹ igbakeji gomina to wa lori alefa lọwọlọwọ, Peter Ayodele Fayoṣe ẹni to fidi Kayode Fayemi rẹmi ninu idibo ọdun 2014 ni ipinlẹ naa. Ajọyọ ni ijọba ibilẹ Fayẹmi 06:37am Atagba atọmọde ni ijọba ibilẹ Ọyẹ ti oludije fun ipo gomina ni ẹgbẹ oṣelu APC, Kayọde Fayẹmi ti wa tu sita lowurọ kutu hai fun ajọyọ pe Fayẹmi n jawe olubori ninu idibo naa. Awọn ọdọ ijọba ibilẹ Ọyẹ 06:46am Ni afẹmọju kaakiri oniruuru ijọba ibilẹ ati awọn ilu to wa ni ipinlẹ Ekiti, kedere ni oju awọn eniyan da ti wọn si n reti ki ajọ eleto idibo kede abajade esi ibo gomina lati mọ gomina wọn tuntun. Awọn eniyan ipinlẹ Ekiti nreti esi idibo INEC, APC yi ibo 05:34am Ẹwẹ, awọn alatilẹyin ati aṣoju ẹgbẹ oṣelu PDP to wa ni ile iṣẹ INEC nibi ti wọn ti n ka ibo sọ pe ajọ eleto idibo ti yi ibo da fun ẹgb oṣelu APC. Wọn ni ẹgbẹ oṣelu awọn lo gbe gba oroke, ko si ootọ ninu iye ibo ti wọn kede. Nitori naa, wọn n fẹ ki wọn so ikede esi naa rọ titi wọn yoo fi koju iṣẹlẹ to waye ni ijọba ibilẹ Ilejemeje. Oludije fun ipo gomina nipinlẹ Ekiti labẹ asia ẹgbẹ oselu APC, Ọmọwe Kayọde Fayẹmi, lo gbegba oroke ninu idibo naa, to si fi ẹyin oludije latinu ẹgbẹ oselu alatako, to sun mọ pẹki-pẹki, Ọjọgbọn Olusọla Ẹlẹka janlẹ, ẹni to n soju fun ẹgbẹ oselu to n sejọba lọwọ ni ipinlẹ naa, PDP. Ẹgbẹ oselu APC ni apapọ ibo to jẹ 197,459 nigbati PDP ni 178,115. Ìbò 19,344 ni APC fi fàgbà han PDP. Ijọba ibilẹ marun-un ni ẹgbẹ oselu PDP ti jawe olubori nigbati APC moke ninu ijọba ibilẹ mọkanla. Bi o tilẹ jẹ pe eto idibo naa lọ ni wọọrọ wọ, sibẹ Kọmisana feto idibo nipinlẹ Ekiti fidi rẹ mulẹ pe awọn janduku kan si ja apoti ibo gba ni awọn agọ idibo bii marun si mẹfa lasiko eto idibo naa. Esi ibo gomina ni ipinlẹ Ekiti lati ijọba ibilẹ kọọkan: 1 Ijọba ibilẹ Ìlejeméje: APC - 4,153, PDP- 3,937 2 Ijọba ibilẹ Osí: APC - 12,342, PDP - 11,145 3 Ijọba ibilẹ IfẹlodunIrẹpọdun: APC- 13,869, PDP- 11,456 4 Ijọba ibilẹ Ọyẹ: APC - 14,995, PDP - 11,271 5 Ijọba ibilẹ Ẹfọn: APC - 5,028, PDP - 5,192 6 Ijọba ibilẹ Mòbà: APC - 11,837, PDP - 8,520 7 Ijọba ibilẹ Ìjerò: APC - 14,192, PDP - 11,077 8 Ijọba ibilẹ Gbọnyin: APC - 11,498, PDP - 8,027 9 Ijọba ibilẹ Emùré: APC - 7,048, PDP - 7,121 10 Ijọba ibilẹ Ìkẹrẹ: APC - 11,515, PDP - 17,183 11 Ijọba ibilẹ Iwọ-Oorun Ekiti: APC - 12,648, PDP - 10,137 12 Ijọba ibilẹ Ìkọlé: APC - 14,522, PDP - 13,961 13 Ijọba ibilẹ IsẹỌrun: APC - 11,908, PDP - 6,297 14 Ijọba ibilẹ ila oorun Ekiti: APC - 12,778, PDP - 11,564 15 Ijọba ibilẹ iwọ oorun Guusu Ekiti: APC - 11,015, PDP 8,423 16 Ijọba ibilẹ Ado: APC - 28,111, PDP - 32,810 : Ẹgbẹ awakọ Ado-Ekiti yọ àwọn alaga ẹgbẹ tó sé ti ìjọba Fayoṣe 